laion/Wikipedia-Exotic huggingface dataset:
קרחון רומיאנה

קרחון רומיאנה (באנגלית: Rumyana Glacier; בבולגרית: ледник Румяна) הוא קרחון רחב בצד המזרחי של החלק הצפוני-המרכזי של רכס סנטינל בהרי אלזוורת', שבאנטארקטיקה. אורכו של קרחון רומיאנה 11 קילומטרים; ורוחבו של הקרחון 3.7 קילומטרים. קרחון רומיאנה ממוקם צפונית-מערבית מקרחון פאטון, ודרומית-מזרחית מקרחון דליו. קרחון רומיאנה מנקז את מורדותיו המזרחיים של הר ג'יובינטו, ואת המורדות הצפוניים של פסגת אוונס. הקרחון זורם לכיוון צפון-מזרח ונשפך אל קרחון אלן, צפונית-מערבית להר ג'מפר. הקרחון מופה על ידי סוקרים אמריקאיים בשנת 1961, ומופה בשנית בשנת 1988. הקרחון נקרא על שמה של המורדת הבולגריה רומיאנה ויובודה, מהמאה ה-19. הגאזט האנטארקטי הבולגרי (בבולגרית) קרחון רומיאנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי
קרחון פאטון

האם התכוונתם ל... אנטארקטיקה קרחון פאטון (אנטארקטיקה) – קרחון ברכס סנטינל, בהרי אלזוורת' שבאנטארקטיקה ארצות הברית קרחון פאטון (אלסקה) – קרחון במדינת אלסקה שבארצות הברית
חיילי הנקמה

חיילי הנקמה היה צמד מוזיקלי ישראלי שהורכב מאבישי אזיקרי (קאליבר) ועדי רוזנברג (דם חם). ב-2004, הוציאו חיילי הנקמה את אלבומם הראשון, "סובארו פשע". האלבום משלב בתוכו את סוגות ההיפ הופ והמוזיקה המזרחית. באלבום מתארחים מוזיקאי מוזיקה מזרחית שונים, ביניהם מרגלית צנעני, ישי לוי, זאב נחמה ונימרוד לב. מהאלבום, הצליח הלהיט "אחת מאלף", בו השתתפה הזמרת רינת בר, תוך שנכתב על ידי חברי ההרכב בשיתוף זאב נחמה. השיר הגיע למקום ה-19 במצעד השנתי של רשת ג' ולמקום ה-14 במצעד השנתי של גלגלצ. ב-2008 הוציאו את אלבומם השני, "פסקול חיינו". 2004: סובארו פשע 2008: פסקול חיינו חיילי הנקמה, באתר Discogs (באנגלית) חיילי הנקמה, באתר MOOMA (בארכיון האינטרנט) חיילי הנקמה, באתר "פזמונט" חיילי הנקמה (להקה), דף שער בספרייה הלאומית ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
שושנה צ'טפילד

שושנה סימון צ'טפילד (באנגלית: Shoshana Simone Chatfield) היא קצינה בדרגת אדמירל בצי ארצות הברית, המכהנת כנציגת ארצות הברית במועצה הצבאית של נאט"ו. קודם לכן כיהנה כמפקדת מכללת המלחמה של הצי. והייתה האישה הראשונה הממלאת תפקיד זה. שושנה צ'טפילד קיבלה את התואר הראשון שלה ביחסים בינלאומיים וצרפתית מאוניברסיטת בוסטון בשנת 1987. היא למדה בבית הספר לממשל ע"ש קנדי באוניברסיטת הרווארד וקיבלה שם תואר שני במינהל ציבורי. בשנת 2009 הוענק לצ'טפילד דוקטורט לחינוך באוניברסיטת קליפורניה בסן דייגו. צ'טפילד הוסמכה לקצונה בקורס קציני מילואים של הצי באוניברסיטת בוסטון. היא הוסמכה כטייסת מסוק ימי בשנת 1989 והטיסה את מסוקי הקרב הימיים הבאים: בואינג ורטול CH-46 אביר הים (Sikorsky SH-3 Sea King) (Sikorsky SH-60 Seahawk) בשנים 2001–2004 הייתה צ'טפילד עוזרת פרופסור למדע המדינה באקדמיית חיל האוויר של ארצות הברית. צ'טפילד זכתה להכרה מממשלת גואם על מנהיגותה ותרומותיה לאי. בשנת 2009 היא נבחרה לאחת הבוגרות הבולטות באוניברסיטת בוסטון. מדיה וקבצים בנושא שושנה צ'טפילד בוויקישיתוף אביתר בן-צדף, אדמירלית שושנה צ'טפילד תפקד על המכללה למלחמה של צי ארצות הברית במקומו של אדמירל הארלי, שהועבר מתפקידו באמצע שנת הלימודים. News1 יוני 15 2019. אדמירל משנה Shoshana Chatfield נשיאת מכללת המלחמה של הצי פרסום של צי ארצות הברית USN Biography מעודכן ל-2 באוגוסט 2019. "US Naval War College gets its 1st woman president, Rear Adm. Shoshana Chatfield". CNN. 2019-06-15. נבדק ב-2019-08-03. פרסום ב- USN Biography "PN456 — Capt. Shoshana S. Chatfield — Navy". 2015-05-21. ארכיון מ-2019-08-04. נבדק ב-2019-08-03. "FY-16 Rear Admiral (Lower Half) Line Selection". ארכיון מ-2019-08-04. נבדק ב-2019-08-03. "Active-Duty Navy promotions to the permanent or temporary grades of Captain, Commander, Lieutenant Commander, and Lieutenant, Line and Staff corps, and Chief Warrant Officer". 2009-01-24. אורכב מ-המקור ב-2019-08-04. נבדק ב-2019-08-03. "Active Duty Navy promotions to the permanent or temporary grades of Captain, Commander, Lieutenant Commander, and Lieutenant, Line and Staff corps, and Chief Warrant Officer W4, and W3". אורכב מ-המקור ב-2019-08-04. נבדק ב-2019-08-03. "Proceedings and Debates of the 104th Congress, Second Session" (PDF). 1996-09-09. נבדק ב-2019-08-03. "Commander gets resolution as her Guam assignment ends". The Guam Daily Post. 2019-07-19. "Boston University Arts and Science Magazine" (PDF). Fall 2009. p. 28. נבדק ב-2019-08-03. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שושנה צ'טפילד".
וזאת הברכה (ספר)

ספר וזאת הברכה הוא ספר הלכה נפוץ העוסק בהלכות ברכות הנהנין כולל ליקוטי דינים ובירורים בהלכות ברכות, לבני יהדות אשכנז ולבני ספרד, מלוקט מדברי הפוסקים, עם הכרעות רבות מפוסקי זמננו, נכתב על ידי הרב אלכסנדר אריה מנדלבוים. הספר כולל שלושה חלקים עיקרים: הלכות ברכות – הלכות ודינים בהלכות ברכות. בירור הלכה – מאמרים וחבורות בענייני הלכות ברכות. שאלות ותשובות – בענייני ברכות. ובסופו נדפסו מספר נספחים בענייני ברכות: קונטרס בעניין שיעורי אכילה לברכה אחרונה – מאת הרב הדר יהודה מרגולין. הערות רבנים – מאת הרב בנימין יהושע זילבר, הרב צבי ובר, הרב בנימין עובדיה פארסט, הרב יצחק מרדכי רובין והרב מרדכי אליהו. לוח ברכת הנהנין – לבירור ברכה ראשונה, ברכה אחרונה, ברכת שהחיינו, ואיסור אכילת תולעים. לוח ברכת הריח – לבירור ברכות הריח. בשנת תשע"ז (2017) יצא לאור הספר ליבון הברכה – השלמות והוספות לספר וזאת הברכה. הספר "ליבון הברכה" מתחלק לשני חלקים: הלכות ברכות – בו נתבארו פרטים בדיני והלכות ברכות, [המשלימים להלכות המובאות בספר וזאת הברכה] וביניהם: שיעור שתיית רביעית, דיני שינוי מקום, הפסק בין ברכה לאכילה, דיני פת הבאה בכיסנין, דין שומע כעונה, ברכה על מאכלים בתוך סעודת פת, מאכל שנתרסק ומיץ פירות, כוס חד פעמית לכוס של ברכה ונטילת ידיים, דין שמיעת ברכה דרך מכשיר אלקטרוני, דיני קדימה בפירות שנשתנה צורתן. ליבון הברכה – בו נתלבנו סוגיות מצויות בענייני ברכות, וביניהם: הפסק בדיבור לצורך הברכה, דיני פת הבאה בכיסנין, שתיית רביעית בדברים שאין דרכם בכך, דיני שומע כעונה, דיני שינוי מקום, ברכה על מאכל שלא הייתה דעתו עליו, דיני סדר קדימה בברכות. סדר קדימה בברכות בשנת תש"פ (2019) הוציא הרב מנדלבוים ספר קיצור לספרו 'וזאת הברכה' בשם מעיין הברכה. והוא כולל קיצור הלכות ברכות, הלכות ברכות הנהנין, שהחיינו, הטוב והמיטיב, ברכות הראייה וברכות הריח. בצירוף: טבלאות, שאלות ותשובות, ולוח ברכות לבני אשכנז ולבני ספרד. ספר וזאת הברכה מהדורת ה'תשס"ט באוצר החכמה המקוון. (הצפייה בספר מוגבלת למנויים בלבד.) הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
קרחון אלן

קרחון אלן (באנגלית: Ellen Glacier) הוא קרחון במרכז רכס סנטינל בהרי אלזוורת', שבאנטארקטיקה. קרחון אלן מנקז את המורדות המזרחיים של הר אנדרסון ושל פסגת לונג גייבלז. הקרחון זורם לכיוון דרום-מזרח, לאורך 41 קילומטרים, עד מצוק בארנס, שם הוא יוצא מרכס סנטינל ונשפך אל זרם הקרח ראטפורד, הזורם לכיוון דרום. יובליו של קרחון אלן הם הקרחונים פולפודבה, קרוסוול, פאטון, רומיאנה, דליו, בורדניס, גרילה, פונפון, ו-אראפיה. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קולונל סיסרו ג'י. אלן (Cicero J. Ellen), מחיל האוויר של ארצות הברית, שהיה מפקדם של מבצעים אווירים רבים בעת הקמת תחנת הקוטב הדרומי באמצעות הצנחת אספקה וציוד בעונת המחקר (הקיץ האנטארקטי) 1956–1957. קרחון אלן באתר הסקר הגאולוגי של ארצות הברית קרחון אלן באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix מידע גאוגרפי והיסטורי מידע גאוגרפי על קרחון פופודבה מידע גאוגרפי על קרחון קרוסוול מידע גאוגרפי על קרחון אלן מידע גאוגרפי על קרחון רומיאנה מידע גאוגרפי על קרחון דליו מידע גאוגרפי על קרחון בורדניס מידע גאוגרפי על קרחון גרילה מידע גאוגרפי על קרחון פונפון מידע גאוגרפי על קרחון אראפיה
היכל התהילה של ה-WWE לשנת 2012

היכל התהילה של ה-WWE‏ (2012) היה טקס הוקרה למחזור ה-13 במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment‏ (WWE) ב-31 במרץ 2012 באמריקן איירליינס ארנה, שבמיאמי, פלורידה. האירוע היה חלק מסוף השבוע של רסלמניה 28. האירוע הונחה על ידי ג'רי לולר. גרסה של שעה אחת מהטקס שודרה בערוץ הטלוויזיה USA, לפני התוכנית Raw. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network. מיל מאסקאראס הוכנס על ידי אלברטו דל ריו. רון סימונס הוכנס על ידי שותפו לשעבר לצמד The Acolytes Protection Agency‏ (The APA), ג'ון "בראדשו" לייפילד. השניים שיתפו סיפורים משותפים מהימים יחדיו בדרכים, וסימונס דן בשאלה איך זה להיות אלוף העולם השחור הראשון במשקל כבד בתולדות הענף. יוקוזונה הוכנס על ידי שני אחייניו, האוסוס (ג'ימי וג'יי אוסו). האוסוס דנו בקריירה של "הדוד רודני". עקב פטירתו של יוקוזונה בשנת 2000, הוא הוכנס על ידי בן דודו, ריקישי ומשפחתו. לאחר מכן, ארבעת הפרשים הוכנסו על ידי דאסטי רודס. אף על פי שבמשך השנים היו חברים נוספים בקבוצה, רק חברי הקבוצה המקוריים הוכנסו אל היכל התהילה של WWE: "נער הטבע" ריק פלייר, בארי ווינדהאם, "האנפורסר" ארן אנדרסון, טולי בלנשארד וג'יימס ג'יי דילון. עם הכנסתו בפעם השנייה להיכל התהילה של ה-WWE, ריק פלייר הפך לאדם הראשון שהוכנס פעמיים (הישג שהוא החזיק לבדו עד שנת 2019, כששון מייקלס, ברט הארט, ובוקר טי הוכנסו פעמיים גם הם). מייק טייסון הוכנס על ידי חברי קבוצת D-Generation X, שון מייקלס וטריפל H. האחרון שהוכנס היה אדג', על ידי חבר ילדותו, כריסטיאן. השניים שיתפו סיפורים על הדרך שעשו יחדיו מארגוני ההיאבקות בארץ מולדתם, קנדה, ועד להצלחתם ב-WWE. הכוכבים הראשיים של המחזור מופיעים בכתב מודגש אתר האינטרנט הרשמי של היכל התהילה של ה-WWE ערוץ ה-WWE Network הוסיף לתכנים שלו את טקסי היכל התהילה אדג' באתר World Wrestling Entertainment מיל מאסקאראס באתר World Wrestling Entertainment רון סימונס באתר World Wrestling Entertainment יוקוזונה באתר World Wrestling Entertainment ארבעת הפרשים באתר World Wrestling Entertainment מייק טייסון באתר World Wrestling Entertainment
סטנפורד (עיר)

סטנפורד (באנגלית: Stanford) הוא יישוב לצורכי מפקד אוכלוסין (CDP) בפינה הצפון-מערבית של מחוז סנטה קלרה שבמדינת קליפורניה בארצות הברית, והוא מקום מושבה של אוניברסיטת סטנפורד. האוכלוסייה הייתה 13,809 במפקד 2010, עם אוכלוסייה יומית של 35,000. סטנפורד הוא אזור לא-מאוגד (unincorporated area) של מחוז סנטה קלרה וצמוד לעיר פאלו אלטו. רוב קמפוס אוניברסיטת סטנפורד וכן קרקעות נוספות שבבעלות האוניברסיטה נמצאים בשטחו של סטנפורד היישוב, אף כי המרכז הרפואי של אוניברסיטת סטנפורד, מרכז הקניות סטנפורד ופארק המחקר סטנפורד הם רשמית חלק מהעיר פאלו אלטו. אוכלוסיית התושבים בסנטפורד מורכבת מתושבי המגורים שבקמפוס, כולל מגורי סטודנטים לתארים מתקדמים, בתי משפחה צמודי-קרקע ובתים משותפים בבעלות הפקולטות שלהם אך נמצאים על אדמות סטנפורד המושכרות. אוניברסיטת סטנפורד מדיה וקבצים בנושא סטנפורד בוויקישיתוף ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
הר ג'מפר

האם התכוונתם ל... אנטארקטיקה הר ג'מפר (אנטארקטיקה) – הר ברכס סנטינל בהרי אלזוורת' שבאנטארקטיקה אוסטרליה הר ג'מפר (אוסטרליה) – פסגה במדינת קווינסלנד שבאוסטרליה
עלילות בבאי

עלילות בבאי (ביפנית: パラソルへんべえ) היא סדרת אנימה יפנית. הסדרה בת 40 הפרקים (בגרסה היפנית המקורית היו 200 פרקים) הופקה במקור לטלוויזיה בין השנים 1989 -1991. הסדרה שודרה בישראל בטלוויזיה החינוכית בין השנים 1992- 1993. מכיוון שכל הפרקים היו ביפנית, החליטו לתרגם אותם קודם לאנגלית ואז לעברית (בגלל משחקי מילים שונים). את שיר הנושא והסיום בגרסה העברית כתבה לאה נאור, הלחין יוריק בן דוד ושרה חני נחמיאס. הסדרה מזכירה מאוד את סדרת האנימה "דורימון" בעיקר בשל הדמיון בין סגנונות האנימציה וקווי העלילה המקבילים של שתי הסדרות. גוּני הוא תלמיד בית ספר יסודי אשר מגלה יום אחד בארון הבגדים שלו יצור קטן ומוזר בשם בבאי שדומה להיפופוטם המסוגל לדבר. לבבאי יש שמשיית קסמים שבעזרתה הוא מסוגל לעוף ולבצע קסמים. אף אחד אינו יודע איך הוא הגיע לארונו של גוּני ומאיזה עולם מסתורי הוא הגיע. בבאי (עירית דגן): הדמות הראשית בסדרה. בבאי הוא יצור ורוד, קטן, מסתורי, דמוי היפופוטם המסוגל לדבר. יש לו שמשייה קסומה בעזרתה הוא מסוגל לעוף ולעשות קסמים, כשחולשתה היחידה של השמשייה היא גשם. הוא גם מסוגל לדבר עם בעלי החיים ולהגשים את החלומות של כולם. גוּני (חני נחמיאס): הילד שעמו גר בבאי. נוהג לרוב ללמד את בבאי על מנהגי העולם שלו. בדרך כלל הוא נוטה להזניח את שיעוריו ולחזר אחרי מאיה ודנה. דנה (אורלי קטן): חברה קרובה של מאיה וניטה. אחת ממושאי האהבה של גוּני. מאיה (אור אזולאי): חברה קרובה של דנה וניטה. אחת ממושאי האהבה של גוּני. ניטה (אפי בן ישראל): חברה קרובה של דנה ומאיה. חזקה וקשוחה. ספורנה (אורלי קטן): אחד משלושת הילדים שהציקו לגוּני. תמיד תיעד כל דבר בפנקסו. קספוּן (דני מרקו): אחד משלושת הילדים שהציקו לגוּני, ענוב בדרך-כלל בעניבה אדומה ולבוש במקטורן כחול-כהה. גורילו (אבישי בקי): אחד משלושת הילדים שהציקו לגוּני. חזק וקשוח. לילה (LILA): אחותו הצעירה של גורילו. אמא של גוּני (אפי בן ישראל) אבא של גוּני (דני מרקו) גברת מימוזה(MIMOZA) או נימוסה(NIMOSA) או מימוסה(MIMOSA): המחנכת של גוּני. האיש הזקן (יוני חן) עלילות בבאי, במיזם "אישים" לתיעוד היצירה הישראלית מילות השיר "בבאי", באתר שירונט ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי קרקוב יוחנן פאולוס השני

נמל התעופה הבינלאומי ע"ש יוחנן פאולוס השני (בפולנית: Kraków Airport im. Jana Pawła II, באנגלית: Kraków John Paul II International Airport) הוא נמל התעופה הממוקם כ-11 ק"מ מערבית למרכז העיר קרקוב. בשנת 1995 הנמל נקרא על שם האפיפיור יוחנן פאולוס השני אשר שימש במשך תקופה בתפקיד הארכיבישוף של העיר. הנמל הוא נמל התעופה השני בהיקף העומס בפולין לאחר נמל התעופה פרדריק שופן. בנמל התעופה קיים טרמינל יחיד המשרת טיסות בינלאומיות ופנים כאחד, כמו כן קיים בו מסלול אחד מבטון. וויז אייר מפעילה 2 טיסות לשבוע לנתב"ג. ריינאייר מפעילה אף היא טיסות לנתב"ג באמצעות חברת הבת שלה באז. לוט מפעילה 2 טיסות שבועיות לנתב"ג. מדיה וקבצים בנושא נמל התעופה הבין-לאומי קרקוב יוחנן פאולוס השני בוויקישיתוף אתר האינטרנט הרשמי של נמל התעופה הבין-לאומי קרקוב יוחנן פאולוס השני (באנגלית) נמל התעופה הבין-לאומי קרקוב יוחנן פאולוס השני, ברשת החברתית פייסבוק נמל התעופה הבין-לאומי קרקוב יוחנן פאולוס השני, ברשת החברתית אקס (טוויטר)
אנתוני ואן דייק

אנתוני ואן דייק (בהולנדית: Antoon van Dyck; 22 במרץ 1599 – 9 בדצמבר 1641) היה צייר פלמי, משותפיו לסדנה של פטר פאול רובנס. ואן דייק נולד באנטוורפן למשפחת סוחרים אמידה, בן שביעי מתוך שנים עשר ילדים. גאוניותו ניכרה בו כבר משחר נעוריו, עת יצר עם רובנס במשך קצת יותר משנתיים (בשנים 1618–1620), תקופה שהשאירה בו רושם עז. כאשר מלאו לו עשרים ואחת הגיע לעצמאות סגנונית מרשימה. הוא ביקר באנגליה ובאיטליה, וכל מסעותיו נועדו כדי להעתיק ולחקור את יצירותיהם של האמנים הוונציאנים הגדולים – כמו טינטורטו, ורונזה, ומעל לכול – טיציאן, שהשראתו עליו הייתה רבה. את מחייתו מצא בעיקר בציור דיוקנאות. בדיוקנאותיו באה לידי ביטוי יכולתו המעודנת להחדיר תאורים מדויקים בתכלית של תווי הפנים והגוף לתוך קומפוזיציות של תפארת בארוקית מורכבת. בשנת 1632 נענה להזמנת המלך צ'ארלס הראשון להיות לו לצייר החצר, ועבר לאנגליה. צ'ארלס ערך לו קבלת פנים מלכותית, הרעיף עליו מתנות והעניק לו תואר אבירות, בית והכנסה קבועה. דיוקנאותיו של ואן דייק נועדו לחזק את תביעתו של צ'ארלס לשלטון אבסולוטי. שום צייר אחר מאלו שציירו את המלך לא הצליחו לשוות רומנטיות והידור פיוטי כאלו לדמותו הבלתי מרשימה של צ'ארלס. על שמו נקרא זקן ואן דייק, עיצוב זקן שהיה פופולרי בתקופתו ומוכר מרבים מציוריו ואף שלו עצמו. ואן דייק מת זמן קצר לפני פרוץ מלחמת האזרחים, בתחילת שנות הארבעים של המאה ה-17. אסכולת אנטוורפן דיוקן של הפסל פרנסואה דוקסנוי (אנ') במוזיאונים המלכותיים לאמנויות יפות של בלגיה דיוקן של פורציה אימפריאלה ובתה במוזיאונים המלכותיים לאמנויות יפות של בלגיה Christopher White, Anthony Van Dyck and the Art of Portraiture, Modern Art Press, April 20, 2021, מסת"ב 978-0956800794 מדיה וקבצים בנושא אנתוני ואן דייק בוויקישיתוף יונתן הירשפלד, הציור "רינאלדו וארמידה" הגיע לאנגליה בתזמון מושלם, באתר הארץ, 14 בדצמבר 2017 אנתוני ואן דייק, באתר אנציקלופדיה בריטניקה (באנגלית) יונתן הירשפלד, הצייר שאהב את הסטודיו יותר מאשר את העולם, באתר הארץ, 15 ביוני 2021 אנתוני ואן דייק, באתר "Find a Grave" (באנגלית) אנטוניס ון דיק (1599-1641), דף שער בספרייה הלאומית אנתוני ואן דייק, באתר MusicBrainz (באנגלית) אנתוני ואן דייק, באתר Discogs (באנגלית)
צפרדע סוף מצויה

צפרדע סוף מצויה (שם מדעי: Hyperolius viridiflavus) היא מין של צפרדע קטנה שוכנת עצים ממשפחת ההיפרוליים החיה בטבע באפריקה הטרופית. היא מצויה בבורונדי, הרפובליקה הדמוקרטית של קונגו, אתיופיה, קניה, רואנדה, סודאן, טנזניה, אוגנדה וככל הנראה גם בצ'אד, הרפובליקה המרכז אפריקאית ובאריתריאה ובעיקר באגן הקונגו. הצפרדעים מצויות במגוון בתי גידול: יערות גשם, יערות נוספים, בריכות, סוואנות לחות, ביצות, נהרות ועוד. צפרדע זו קטנה מאוד ואינה עולה על שלושה סנטימטרים. היא בעלת גפיים רזות וקצרות אך בעלות אחיזה חזקה. היא בעלת גוונים משתנים רבים, בעיקר בגווני חום כהה עד לבן ועליהם כתמים וטבעות רבות לאורך העור הרך. הצבעים יכולים להשתנות בין גוונים צהובים, ירוקים, שחורים, לבנים ואדמדמים ועליהם נקודות רבות גם הם בגוונים משתנים. מאפיין חשוב אצל צפרדע זו הוא התנהגותה הדיכוגמית, בה הנקבות שניזונו וגדלו בהצלחה משנות את מינם לזכרים. דבר זה נגרם כאשר קבוצה גדולה של נקבות לא מוצאת זכרים פוריים לרבייה וכמה מהנקבות הגדולות נהפכות לזכרים. מאפיין זה נובע ממיני בעלי חיים היכולים להפוך מצד אחד (נקבה) לצד השני בשלב מסוים בחייהם, להבדיל מבעלי חיים הרמאפרודיטים סימולטנים, אשר מתפקדים בעת ובעונה אחת הן כזכרים והן כנקבות. עם זאת מאפיין זה נצפה רק פעם אחת בשבייה, ורק אצל מין זה בכל מחלקת הדו-חיים (ובכלל בקבוצת בעלי ארבע רגליים). המאפיין נפוץ יותר אצל יצורים פרימיטיביים יותר כמו דגים וחסרי חוליות. צפרדע זו הוזכרה בסרט "פארק היורה" כמין ממנו שובט DNA לצורך יצירת הדינוזאורים ובזכות המאפיין הדיכוגמי שלהם הפכו הדינוזאורים מנקבות לזכרים לצורכי הזדווגות בפארק. האזכור גרם לאנשים רבים להאמין שדו-חיים יכולים להפוך את מינם לעיתים קרובות. מדיה וקבצים בנושא צפרדע סוף מצויה בוויקישיתוף צפרדע סוף מצויה, באתר ITIS (באנגלית) צפרדע סוף מצויה, באתר NCBI (באנגלית) צפרדע סוף מצויה, באתר Animal Diversity Web (באנגלית) צפרדע סוף מצויה, באתר האנציקלופדיה של החיים (באנגלית) צפרדע סוף מצויה, באתר GBIF (באנגלית) צפרדע סוף מצויה באתר הרשימה האדומה של IUCN
יוסי שושני

יוסי שושני (נולד ב-3 ביולי 1963) הוא כדורגלן עבר ישראלי. ששיחק בעמדת הקשר. יוסי שושני גדל במחלקת הנוער של הפועל באר שבע ובמקביל הצטיין באליפות התיכונים של באר שבע. בשנת 1980 החל להתאמן עם קבוצת הבוגרים בליגה הלאומית. בעונת 1982–1983 הושאל לקבוצת מכבי יבנה ושיחק בה עונה אחת בליגה הלאומית. לאחר מכן חזר להפועל באר שבע ל-4 עונות ומאמנו נחום סטלמך שילב אותו בהרכב באופן קבוע.שושני הגיע עם באר שבע עד לגמר גביע המדינה 1984. בעונת 1987–1988 הושאל לקבוצת הפועל פתח תקווה, בה שותף ב-31 משחקים וכבש 6 שערים. לאחר מכן חזר להפועל באר שבע לחצי עונה ונרכש לצמיתות על ידי הפועל פתח תקווה, בה שיחק עד עונת 1991–1992. עם פתח תקווה סיים 3 פעמים במקום השני בליגה, זכה פעמיים ברציפות בגביע הטוטו והגיע פעמיים לגמר גביע המדינה, בפעם הראשונה הפסיד ובפעם השנייה זכה. בעונת 1992–1993 הצטרף לקבוצת בני יהודה תל אביב, בה שיחק 13 משחקים. בעונת 1993–1994 הצטרף בקיץ לקבוצת מכבי תל אביב ושותף במשחק אחד בלבד בגביע האינטרטוטו מול סלביה פראג. שושני חזר להפועל פתח תקווה ושיחק 12 משחקים (שער אחד), בשליש העונה הצטרף לקבוצת מכבי עירוני אשדוד וסיים איתה במקום ה-12. בעונת 1994–1995 שיחק במכבי נתניה וירד עם קבוצתו לליגה הארצית במחזור האחרון. בעונת 1995–1996 שיחק עונה אחת בקבוצת מכבי פתח תקווה וסיים איתה במקום ה-6. בעונת 1996–1997 הצטרף להפועל אשקלון מהליגה הארצית ובסיום העונה חגג איתה את ההעפלה ההיסטורית לליגה הלאומית. לאחר עונה אחת במכבי אחי נצרת, הכריז על פרישה ממשחק בגיל 35. לפרנסתו עובד שושני כמורה נהיגה ומתגורר ביישוב שערי תקווה. בעבר ניהל את בית הספר לכדורגל של הפועל פתח תקווה. יוסי שושני, באתר Transfermarkt יוסי שושני, באתר מוזיאון הפועל פתח תקווה יוסי שושני, באתר מוזיאון בני יהודה יוסי שושני מבקיע מול בית"ר תל אביב, בערוץ youtube יוסי שושני מבקיע במשחק העלייה של אשקלון, בדף הפייסבוק של אשקלון אביעד פוהורילס, שושני: צמח בנגב, מעריב, 19 בספטמבר 1988 יוסי שושני - מלך השערים באליפות התיכונים בבאר שבע, מעריב 26 בינואר 1981 מלך השערים של אשקלון עבר להפועל באר שבע, מעריב 4 באוגוסט 1980 גמר ללא גיבורים, אבל לוד בעננים!, חדשות הספורט (עמוד 4) 6 באפריל 1984 יוסי אביטן. השם הזה מחייב, מעריב 10 בינואר 1988 שושני הצטרף לבאר שבע באירופה, מעריב 14 באוגוסט 1988 יוסי שושני חוזר לפ"ת, מעריב 12 בדצמבר 1988 יוסי שושני. עובד מצטיין, מעריב 7 בינואר 1990
אצ'לג

אצ'לג (בהונגרית: Acsalag) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם באצ'לג מספר התושבים נמצא בירידה. כך, בשנת 1990 חיו בכפר 560 תושבים, ובשנת 2019 רק 474 תושבים. באצ'לג חיו יהודים בתקופות זמן שונות: מדיה וקבצים בנושא אצ'לג בוויקישיתוף אתר האינטרנט הרשמי של אצ'לג (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
באגיוגסובאט

באגיוגסובאט (בהונגרית: Bágyogszovát) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבאגיוגסובאט מספר התושבים נמצא בירידה. כך, בשנת 1990 חיו בכפר 1,463 תושבים, ובשנת 2019 רק 1,323 תושבים. בבאגיוגסובאט חיו יהודים בתקופות זמן שונות: מדיה וקבצים בנושא באגיוגסובאט בוויקישיתוף אתר האינטרנט הרשמי של באגיוגסובאט (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
רולס-רויס פנטום 7

רולס-רויס פנטום 7 (באנגלית: Rolls-Royce Phantom VII) היא מכונית סלון יוקרתית, מתוצרת יצרנית רכבי היוקרה הבריטית רולס-רויס אשר יוצרה בין השנים 2003–2017 בבריטניה. הדגם זכה במספר תחרויות רכב בקטגוריית מכוניות פאר-על. נמכר בעיקר בארצות הברית, בנסיכויות המפרץ הפרסי ומעט פחות באירופה, בשנת 2017 הופסק הייצור. 4 דלתות – סלון, יוצר בין השנים 2003–2017. 2 דלתות – קופה, יוצר בין השנים 2008–2016. 2 דלתות –קבריולה, יוצר בין השנים 2016–2007. 4 דלתות – לימוזינה. יוצרו 10,327 יחידות. בדגם סלון – 4 דלתות, 2 הדלתות האחוריות "דלתות התאבדות" (ציר פתיחת הדלת מנוגד לציר תנועת הרכב). מנוע קדמי. מנוע בנזין. סוג הנעה: הנעה אחורית. קיבולת מכל דלק – 100 ליטר. תאוצה בין 0–100 קמ"ש היא 5.9 שניות (דגם סדאן, 4 דלתות). תאוצה בין 0–100 קמ"ש היא 5.8 שניות (דגם קופה, 2 דלתות). מחיר לדגם קופה בשנת 2006 – החל מ-375,492 אירו. מחיר לדגם קופה בשנת 2008 – החל מ-397,460 אירו. מחיר לדגם סדאן בשנת 2008 – החל מ-470,050 אירו. "רולס-רויס פנטום 7" "רולס-רויס פנטום 7" "רולס-רויס פנטום 7" "רולס-רויס פנטום 7" "רולס-רויס פנטום 7" – מבט לתא הנהג ולוח מחוונים "רולס-רויס פנטום 7" "רולס-רויס פנטום 7" – לימוזינה "רולס-רויס פנטום 7" – קופה "רולס-רויס פנטום 7" – קופה "רולס-רויס פנטום 7", שנת 2009 – קבריולה "רולס-רויס פנטום 7" – קבריולה "רולס-רויס פנטום 7" – קבריולה רולס-רויס רולס-רויס פנטום 8 מדיה וקבצים בנושא רולס-רויס פנטום 7 בוויקישיתוף 2020 Rolls-Royce Phantom vs The Cheapest Phantom You Can Buy, סרטון בערוץ "Throttle House", באתר יוטיוב (אורך: 27:17) "רולס-רויס פנטום 7", שנת 2003 – מפרט "מופע המכוניות של דטרויט: צוות רולס-רויס עבר על מנת ליצור פנטום". Johnson, Richard. "DETROIT AUTO SHOW: Rolls-Royce team drew on past to create Phantom". Automotive News. Crain Communications Inc. Retrieved 22 September 2019. "רולס-רויס פנטום 7" "רולס-רויס פנטום 7"
ברבץ'

ברבץ' (בהונגרית: Barbacs) הוא כפר במחוז גיור-מושון-שופרון, שבצפון-מערב הונגריה. בברבץ' חיו עשרה יהודים בשנת 1880. מדיה וקבצים בנושא ברבץ' בוויקישיתוף אתר האינטרנט הרשמי של ברבץ' (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בודונהיי

בודונהיי (בהונגרית: Bodonhely) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבודונהיי מספר התושבים נמצא בירידה. כך, בשנת 1990 חיו בכפר 362 תושבים, ובשנת 2019 רק 289 תושבים. בבודונהיי חיו עשרה יהודים בשנת 1880 ונותרו בה שני יהודים בלבד בשנת 1910. מדיה וקבצים בנושא בודונהיי בוויקישיתוף אתר האינטרנט הרשמי של בודונהיי (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בוגיוסלו

בוגיוסלו (בהונגרית: Bogyoszló) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבוגיוסלו מספר התושבים נמצא בירידה. כך, בשנת 1990 חיו בכפר 757 תושבים, ובשנת 2019 רק 616 תושבים. בבוגיוסלו חיו יהודים בתקופות זמן שונות: מדיה וקבצים בנושא בוגיוסלו בוויקישיתוף אתר האינטרנט הרשמי של בוגיוסלו (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בשארקאן

בשארקאן (בהונגרית: Bősárkány) הוא כפר במחוז גיור-מושון-שופרון, שבצפון-מערב הונגריה. בבשארקאן חיו יהודים בני משפחות וויס, שפיגל, כהן, דויטש ועוד בתקופות זמן שונות: מדיה וקבצים בנושא בשארקאן בוויקישיתוף אתר האינטרנט הרשמי של בשארקאן (בהונגרית) (בהונגרית) נתוני הכפר באתר הלמ"ס ההונגרי תיעוד יהדות מחוז צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
צקוהאזה

צקוהאזה (בהונגרית: Cakóháza) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בצקוהאזה מספר התושבים נמצא בירידה. כך, בשנת 1990 חיו בכפר 81 תושבים, ובשנת 2019 רק 51 תושבים. בצקוהאזה חיו יהודים בתקופות זמן שונות: מדיה וקבצים בנושא צקוהאזה בוויקישיתוף אתר האינטרנט הרשמי של צקוהאזה (בהונגרית) נתוני הכפר באתר הלמ"ס ההונגרי תיעוד תושבים יהודיים אזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.